JohanHeinsen/ENO huggingface dataset:
Aarhuus Stifts-Tidende, 1847-12-15
Da jeg nylig kjørte ind i Korsør By - fortæller en Reisende i Fyens Avis – forbausedes jeg overden Bevægelse, som var i Befolkningen, over de mange Mennesker, som vandrede paa Gaden, og over den almindelige Travlhed. En Ungdomserindring randt mig i Hu, og jeg sagde for mig selv med et lille Smil; Det skulde dog vel aldrig være den materielle Virkeliggjørelse af den Goldkald, som Digterens Phantasi for en Snees Aar siden skabte, Men nei, tænkte jeg atter, den Tid er forbi, og det er ret vel; Grunden maa være en anden. Mit første Spørgsmaal paa Gjæstgivergaarden maatte da gjælde Anledningen til alt dette Røre. En Bro skal indvies!" var Svaret, og da jeg nøiere erkyndigede mig om, hvorledes en Bro kunde foraarsage saa megen Livlighed i den ellers rolige lille By, overbeviste jeg mig snart om, at det endda ikke var saa underligt, da her var Tale om et væsentligt Fremskridt. Korsør ligger nemlig, som De veed, indeklemt imellem Beltet og Fjorden, og har kun et saare ubetydeligt Opland. Ofte har der imidlertid i tidligere Tider været Tale om, at bygge en Bro over Fjorden til Halskov Rev, hvorved Byen vilde bringes i Forbindelse med det betydelige Areal, som ligger paa den anden Side af Fjorden; men altid er Sagen strandet, og det paa Grunde, som jeg her af flere Aarsager skal lade ube rørte. En Kjøbmand i Byen (nuværende Toldassistent Krænckel) kunde imidlertid ikke finde sig i, at Sagen saaledes sov hen, og da der nu vaktes fornyet Jnteresse for Brosagen, kom det endelig saavidt, at Jorderne hiinsides Fjorden, som hidtil havde ligget i Fælledskab, bleve udskiftede, og Dæmningen, hvortil Broen skulde slutte sig, paabegyndtes. Virksomheden i den betegnede Retning fortsattes siden af Andre med en priisværdig Foretagelsesaand, navnlig af Borgerrepræsentanterne og disses Formand. Hr. Jacobsen, saa at Broen nu endelig staaer der, som et Vidnesbyrd om, hvad Udholdenhed ogsaa her har formaaet. Boen har nu næsten fordoblet sit Opland, idet et meget stort Areal, hvis Beboere hidtil i Regelen søgte til Slagelse, nu paa eengang ere flyttede tæt op til Korsør, medens den lange Omvei tidligere fjernede dem 1 a 2 Mile fra denne By, og det er saaledes let forklarligt, at man var glad over det fuldendte Værk, endskjøndt det havde kostet Byen en betydelig Sum. Man havde nu besluttet at indvie Broen paa høitidelig Maade, og da der gaves mig en passende Anledning, sluttede jeg mig til den festlige Skare, som Tirsdag Eftermiddag den 30te Novbr., med et Musikcorps i Spidsen, drog til den lange og anseelige Bro, der nu blev døbt Halskovsbroen.
Aarhuus Stifts-Tidende, 1847-12-15
J den til Overretten i Kjøbenhavn indankede Sag mod Arrestanten Erik Hansen og dennes Hustru Arrestantinden Ane Kirstine Hansdatter, der tiltaltes for at have myrdet deres 3 Børn, har Sundhedscollegiet, efterat have gjennemgaaet Sagens Acter, nu erklæret: "at den begaaede Brødes Unaturlighed, Forældrenes Forhold under og efter dens Udøvelse, de overspændte og forvirrede religieuse Forestillinger, som Moderen vedholdende har anført som Motiv, den villieløse Lydighed, hvormed Faderen udførte den ham af hans Kone overdragne Andeel af Forbrydelsen, viser, at de Tiltalte have begaaet Barnemordet i en aandelig ufri Tilstand, og følgelig maa ansees for psychologisk utilregnelige deri. Som Følge af denne Erklæring vil der altsaa ikke kunne være Tale om at idømme de Tiltalte nogen Straf.
Aarhuus Stifts-Tidende, 1847-12-15
Hs. Maj. Kongen har under 3die ds. allernaadigst casseret Over- og Landretsadvocat Beselers Bestallinger som Over- og Underretsadvocat samt Notarius i Hertugdømmerne Slesvig og Holsteen, ifølge bemeldte Hr. Beselers derom indgivne allerunderdanigste Ansøgning. Hans til sine Colleger i denne Anledning udstedte Afskedsskrivelse lyder bl. A. saaledes: "Tildragelser, som ere almindeligt bekjendte, have gjort mig det til Pligt at opgive mit hidtilværende Kald som Advocat og Notar. Vilde jeg opfylde denne Pligt, saa var ingen Tid mere at tabe; jeg har nylig indsendt min Advocatbestalling og min Rotariatsconcession til Hans Majestæt til Cassation. Idet jeg stilles fra Hertugdømmernes Sagføreres, Kreds, hvilken jeg stedse har regnet mig det til Ære at tilhøre, vil jeg næppe behøve at forsikkre, at jeg gjør dette med tungt Hjerte, men tillige gjennemtrængt af den Tillid, at i mine tidligere Colleger den Aand stedse skal blive levende, som sætter dem istand til, Landet til Gavn og dem selv til Ære, i Ordets ædleste Betydning at være Rettens Hjælpere og Førere."
Aarhuus Stifts-Tidende, 1847-12-15
Kielerne ere allarmerede over, at det Altona Kieler Jernbaneselskab har besluttet, ogsaa at anlægge, en Jernbane imellem Altona og Lübeck, ja at Sagen, som det hedder, allerede er saa godt som afgjort, og at Bane-Directeuren for Tiden er i Kjøbenhavn, for at udvirke Tilladelsen til Anlæget. J en Artikel i "Kieler Corresp." af 7de de, med Overskrift Endnu er det Tid, opfordres alle Kieler Borgere og Jndvaanere, Huuseiere saavelsom Leiere, til at give Møde i en offentlig Forsamling, der var bestemt til at skulle afholdes den 8de Decbr., for til Hs. Majestæt Kongen at indgive en underdanigst Forestilling, hvori der protesteres imod et saadant Anlæg. Endnu for et Aar siden - hedder det i bemeldte Opfordring - vilde man ganske udelukke Lübeck fra det hele tydske Jernbanenet, og nu skal Kiel allerede opoffres til Fordeel for Lübeck. Kiel har været med at skabe Banen til Altona (Communen er interesseret i Anlæget med 300,000 Specier) og til Løn derfor bliver den nu forraadt. Vi have i Sandhed Jntet at miste her i Kiel. Lad vor Bane ogsaa have bragt os nogle Fordele, saa gaaer dog Alting igjen tabt, naar den Lu becker Bane kommer istand. Handelen vil da trække sig til Lübeck, Dampskibsfarten paa Kiel vil ophøre og vore faste Eiendomme maae synke enormt i Værdi. Har man endog vovet at paastaae for Kongen, at den paatænkte Lübecker Bane bør anlægges i Kiels egen Jnteresse, saa maae vi dog protestere imod en slig Velgierning."
Aarhuus Stifts-Tidende, 1847-12-15
Det Ehlerske Skuespillerselskabs Forestillinger gjøre for Tiden megen Lykke i Rudkjøbing. Jfr. Wimmer synes især at være det derværende Publicums Yndling, hvilket hun ifølge Beretningens Ord – ogsaa fortjener paa Grund af sit correcte og smukke Spil. Paa een Aften fremkaldtes hun, Mad. Munk og Mad. Wimmer, Sidstnævnte for hendes "fortræffelige Udførelse af Bombardines Rolle i Vaude(Hp. Av.) villen: "William og Emma.
Aarhuus Stifts-Tidende, 1847-12-15
Under 30te November har Cancelliet beordret Sag anlagt imod Forbjærgerne i Skagen, R. Sørensen, og Dannebrogsmand B. Andersen, fordi de ved Strandingen, den 10de November og Morgenen, af Barkskibet de Ostsee", Capt. Dobcke (det drev i den paafølgende Nat bort med den ombord blevne Capitain, der dog næste Dags Aften indhentedes af den landgaaede Besætning, til hvem Strandingscommissionair Kragh i Skagen havde leiet en svensk Fiskerbaad) have undladt at føie Foranstaltninger til bemeldte Skibs Udsættelse af Grunden, da Capitainen vægrede sig ved at afgive skriftlig Tilstaaelse for, at den Betaling, hvorom der blev accorderet eller som af Øvrigheden blev bestemt for Udsættelsen, skulde blive dem udbetalt uden Jndsigelse. (Hjørr. Av.)
Aarhuus Stifts-Tidende, 1847-12-15
Museet for nordiske Oldsager har nylig faaet tilstillet fra Grev Frys til Frysenborg en massiv Guld-Spiral Fingerring, bestaaende af 4 Omgange. Den er funden af Smeden Jens Pedersens Kone paa et Stykkenypløiet Jord, ved Foden af en Kæmpehøi paa Naarup Byes Mark, Gjern Herred. Værdien udbetaltes Finderen med 79 Rbd. 4 Mk. Og fra Gjæstgiver Fulling i Aarhuus en krum Steenøre med et tille Skafthul, funden ved at grave i Skolegaarden i Aarhuus, og en langagtig, smal, grøn, rød og hvid Mosaik Perle, funden i Riis Skov.
Aarhuus Stifts-Tidende, 1847-12-15
J Onsdags Eftermiddags, kort for Soledgang, kom paa den nordre Side af Landeveien, udenfor Veile Nørreport, to Karle hen til en Mand fra Hedensted Mark, der var dragen til Markedet med en Ko, som han vilde sælge, og spurgte ham, hvad den skulde koste. Paa hans Svar: 24 Rbd., bød den høieste af Karlene 20 Rbd.; Bonden slog af til 27 imedens hiin bød 21 Rbd. Manden var tilfreds med Budet. J det Samme tog den Største fat paa Manden, greb ham med venstre Arm om Halsen, sat høire Haand i hans Brystlomme, idet han dækkede hans Ansigt med sit Hoved, og fraskal ham en Tegnebog med 18 Rbd., idet han hvistede ham i Øret, at den Mand, der vilde have Koen, var histhenne, og i det Samme løb de Begge deres Vei. Et Øieblik derefter opdagede Manden Tyveriet, og saae Personerne i det Samme løbe op af den Banke, fra hvis Fodsti man dreier om ad Veien til Grundet. En god halv Time derefter blev Gierningsmanden, som efter Forlydende skal være fra Uldum, paagreben og arresteret. Fire Dage efter denne Begivenhed gik den Bestiaalne, som var i Veile til Forhør, op ad hiin Banke, hvor Personerne vare løbne hen, i den Tanke, at de maaskee der havde kastet Tegnebogen; men denne fandt han ikke, men derimod et Pibehoved med Sølvbeslag, der stak frem under det nedfaldne (Veile Av.) Løv.
Aarhuus Stifts-Tidende, 1847-12-15
J Veile Avis læses følgende Bekjendtgjørelse fra Mette Marie Olsdatter af Fløe, i Brande Sogn, attesteret af Enkene Laugværge samt af den Afdødes Broder og hans efterladte Børns Formynder: "Da det Rygte har været almindelig udbredt, at jeg Undertegnede skulde have forgivet min Mand, Peder Christian Pedersen, Gaardmand og Sogneforstander i Fløe By i Brande Sogn, der, efter 8 Dages Sygeleie under Afbenyttelse af Districtslægen fra Grindsted, afgik ved Døden den 8de April, saa haaber jeg, at det vil glæde enhver Velsindet, der kjender mig og min Tænke- og Handlemaade, at jeg nu, efterat de af Øvrigheden beskikkede Læger have foretaget den i Loven foreskrevne Undersøgelse, er aldeles bleven frikiendt for den Mistanke, endskabsfulde Mennesker have reist imod mig."
Aarhuus Stifts-Tidende, 1847-12-15
Af "Viborg Avis, erfares nu, at Cancelliet ikke har fundet tilstrækkelig Anledning til, fra det Offentliges Side at lade anlægge Sag betræffende den bekjendte Affaire og Stiftamtmandens Køer, hvorimod, saafremt de Vedkommende skulde faae i Sinde, desangaaende privatim at anlægge Sag, der da af Amtet skal meddeles dem fri Proces.
Aarhuus Stifts-Tidende, 1847-12-15
Fra Randers læses i Byens Avis af 8de ds. Uagtet det afskyelige regn- og stormfulde Veir, baade i Søndags og Mandags Aftes, var Theatret dog begge Aftener stærkt besøgt. Men hvem vilde vel ogsaa forsømme Leiligheden til at see noget saa Fortrinligt, som det Langeske Skuespillerselskab for Øieblikket byder os Kun sjeldent falder Saadant i vi Provindsboeres Lod.
Aarhuus Stifts-Tidende, 1847-12-15
Politimesteren i Randers har nylig udstedt følgende Bekjendtgjørelse: "Da Placaten af 9de Juni d. A., i Medhold af Lovens 2125, har gjort det til Pligt for enhver af Menighedens confirmerede Medlemmer at offre til Præsterne paa Aarets 3 Høitidsdage, og det derfor er paalagt Communalbestyrelsen at ansætte alle dem, som forsømme denne Pligt, til et bestemt Offer – hvilket i Mangel af Betaling kan inddrives ved Udpantning - saa undlader jeg ikke herved at bringe bemeldte Placat i behagelig Erindring, idet jeg haaber, at enhver retsindig Mand, som dertil har Raad og Evne, villigen vil yde Præsterne, hvad der med Rette tilkommer dem, og saaledes fritage Communalbestyrelsen for den ubehagelige Pligt, at skulle ansætte de Udeblivende til fast Offer.
Aarhuus Stifts-Tidende, 1847-12-15
Da den citerede Placat, som bekjendt, ligesaavel gjælder for Aarhuus, som for andre Kjøbstæder, kunde der vel ogsaa være Anledning til at udtale det Ønske for vor By: "at enhver retsindig Mand, som dertil har Raad og Evne, villigen vil yde Præsterne, hvad der med Rette tilkommer dem, og saaledes fritage Communalbestyrelsen for den ubehagelige Pligt, at skulle ansætte de Udeblivende til fast Offer.
Aarhuus Stifts-Tidende, 1847-12-15
Handels-Efterretninger. Aalborg, 11te Decbr. Det her i Torsdags afholdte Heste- og Qvægmarked var lidet besøgt af Fremmede, sandsynligviis en Følge af det daarlige Veirlig. Kun en ringe Omsætning fandt Sted og til lave Priser, isærdeleshed var dette Tilfældet med Korn; en Tønde Rug kunde kjøbes for 4 Rbd., Byg for3 Rbd. 2 Mk. og Havre for 16 a 17 Mk.; Kornet er altsaa nedsunket til sin gamle Priis, og det lader til, at denne Dalen ikke vil blive staaende derved. (Bav.)
Aarhuus Stifts-Tidende, 1847-12-15
Brudstykker af den danske Skibscapt. Baches en født Randrusienser) Reiser og Hændelser, meest i de ostindiske og chinesiske Farvande.
Aarhuus Stifts-Tidende, 1847-12-15
(Fortsættelse fra Nr. 195.) Beskrivelse over en ubeboet O.
Aarhuus Stifts-Tidende, 1847-12-15
Paa een af mine Reiser traf jeg paa en Ø, der er noget større end Falster, hvorpaa leve 17,000 Jndbyggere.
Aarhuus Stifts-Tidende, 1847-12-15
Øen har et Fladeindhold af 10 geographiske Mill. Græsset vorede mig over Skuldrene. Du troer, jeg overdriver, men Du maa vide, at vort Græs har Blade, som Lilier i Danmark. Der myldrer af Raadyr, og der findes utallige vilde Øxne. Øen har delige Skove, skjønne Kilder og en naturlig Havn, og er skikket til Alt, især til Sukkeravl. Var den beboet af Europæere, vilde Orlogskibe, Chinafarere og Hvalfangere snart berige sig ved, der at indtage Forfriskninger. Den har været beboet; men da Spanierne for 60 Aar siden toge Øerne i Besiddelse og christnede Jndbyggerne, droge Præsterne dem over til Hoveden, for at have dem i Nærheden af Kirkerne, og have Tilsyn med Sæderne. Misfornøiede drage til Amerika, men hvad er dette Land mod det skjønne, det rige Jndien, dette sande Paradiis: Hvis James Daniels staaer ved vor Accord, og ikke har betænkt sig, ville vi her etablere os. Samlede have vi meer end Formue nok dertil.*) Det var Begge vore Ønsker, at medtage en Deel Familier, især danske og engelske, og grundlægge et nyt Jylland, hvori vi kunde Alle være Venner, og hinandens Lige, og hvorfra al Herskesyge og Embedstolthed kunde banlyses; men for at deeltage i denne Friheds og Ligheds-Coloni, udfordres, som ubetinget nødvendigt, een Ting, som er saare vanskelig at finde – et godt og velvilligt Hjerte, hvorfra vi troe, at al Dygtighed og Lykke, udstammer; men da jeg betvivler, at det vil blive os muligt at sammensætte et Selskab af lutter ædle Mennesker, som ville være, og ere skikkede til at blive lykkelige, udentvivl de Lykkeligste paa Kloden, saa etablere vi os maaskee selv, og tabe hellere vort kjæreste Ønske om en Coloni af Sigte, end paatage os Bryderier med fordærvede Colonister. *) Han eier selv Skib og har nogen Formue. James Daniels eier 60,000 Lstrl. eller 500,000 Rbd. De havde først bestemt at anlægge en Colon paa Saltbaboo. 40 24, n. B. og 1270 o. L. Greenich- og anvende 4000 Lstrl. eller 32,000 Rbd. paa et Establissement. Forfatteren har for Tiden sit Opholdsted i Canton. Jndsenderen.
Aarhuus Stifts-Tidende, 1847-12-15
(Jndsendt.) Ved Antonia Dahls Grav. Du milde, Du venlige Barn, som nu er stedet til Jorden, Aldrig fortryller os meer dit søde uskyldige Smiil; En jordisk Engel Du var en Seraph er Du nu vorden, Men segne maatte Du dog for Dødens giftige Piil! Et herligt Frøkorn Du var, udstrøet blandt Menneskers Vrimmel, Efteraarstormen kom og førte Dig hen til Guds Himmel, Hvor der er evig Vaar-der vil Du frodigt opskyde, O, at Tanken herom din Fader og Moder Trøst maae indgyde. BRAR Til Antonia Dahls sørgende Forældre. Stille! – See, en Sørgeskare drager. til den tause Dødninghave hen! Mon det er en Olding, man ledsager, som sig nærmer til sin sidste Ven? Nei, – et yndigt Barn, – sin Faders Glæde! Moders Haab og Venners bedste Lyst! Derfor tunge Taarer Øiet væde, stille Sorg opfylder hvert et Bryst. Hvad skal trøste Eders knuste Hjerte, Hvad kan mildne Eders tunge Savn? Een - kun Gud kan lindre Eders Smerte, Han vil trøste. - Lovet vær hans Navn, Hisset han vil Eders Rose plante; J en bedre Jordbund blomstrer hun; Disse Taarer hendes Støv kun vande; – Engang sees J efter Dødens Blund. En
Aarhuus Stifts-Tidende, 1847-12-15
Bekjendtgjørelser. Den 2den dennes døde min elskelige gode Kone Dorthea Ovesen, f. Hansen, 60 Aar gammel Ovesen. Veile, den 4de December 1847.
Aarhuus Stifts-Tidende, 1847-12-15
Theatret i Aarhuus. Søndagen den 19de December opføres: "Talismanen", musikalsk Farce i 3 Acter af H. Nestroy og C. Borgaard.
Aarhuus Stifts-Tidende, 1847-12-15
Mandagen den 20de December: "Livet en Dron Drama i 3 Acter af Calderon; derefter: "lla skal paa Balk, en bellmannsk Situation af Heiberg. Selskabet giver ialt kun 4 Forestillinger Aarhuus. W. Lange.
Aarhuus Stifts-Tidende, 1847-12-15
At Tallottericollectionen her i Staden ved Gjæstgiver Fullings Enkes Dødsfald er ophørt, ifølge kgl. Resolution 24de April 1811, og at den af Contoirist Schmidt for Gjæstgiver N. H. Fulling senere, pr. Commission, fort atte Collection til samme Lotteri, som ulovlig er bleven forbudt; dette bringes herved til offentlig Kundskab, med Tilføiende, at de, som desuagtet maatte gjøre Jndskud i slige uautoriserede Collectioner, ei alene ikke kunne gjøre Regning paa nogen Gevinst, men desuden kunne vente at vorde dragne til Straffeansvar efter Pl. 5te Octbr. 1774. og 13de Decbr. 1793. Aarhuus Byfogedcontoir den 11te Decbr. 1847. Nielsen, const.
Aarhuus Stifts-Tidende, 1847-12-15
Listen over den i Aarhuus Kjøbstad stedfundne Jndqvartering, samt Beregningen over den Jndvaanerne herfor tilkommende Godtgjørelse for Halvaaret fra 1ste Januar til 30te Juni d. A., henligger i 14 Dage fra Dato, paa Raadstuen her i Staden, til Vedkommendes Eftersyn. Aarhuus, den 6te December 1847.
Aarhuus Stifts-Tidende, 1847-12-15
Jndqvarteringscommissionen. Randers Amtsraad har bestemt, at der, ifølge Forordn. af 9de Juni d. A., skal ansættes 2de faste Retsvidner og 2de Suppleanter for hver af følgende Jurisdictioner her i Amtet, nemlig: 1) for Sønder og Mols Herreder samt Ebeltoft Kjøbstad, der have fælles Thingdag, hvor Vidnerne ere pligtige at møde saavel for Land, som Kjøbstadjurisdictionen, baade paa de ordinaire og extraordinaire Retsdage, mod en Løn af 60 Rbd. aarlig for hvert fast Vidne. 2) for Nørre-Herred og Greenaa Kjøbstad, der have fælles Thingdag, som Nr. 1, ligeledes 60 Rbd. 3) for Rougs, Sønderhald og Østerliisberg Herreder, 75 Rbd. aarlig for hvert Vidne, dog med Forpligtelse for samme Betaling at møde ved Extraretterne, inclusive de, som Estrup Birk maatte finde Anledning til at afholde i Randers By. 4) for Estrup Birks ordinaire og extraordinaire Retter, 30 Rbd. 5) for Nørhald, Støvring og Galthen Herreder, ligesaa 75 Rbd. 6) for Gjerlev og Onsild Herreder, ligesaa 50 Rbd. Disse Thingsvioner, hvis Løn udbetales halvaarlig, udnævnes første Gang for et Aar og tiltræde fra Nytaar 1848, samt møde saa ofte de af Dommeren tilsiges.
Aarhuus Stifts-Tidende, 1847-12-15
J de faste Vidners mulige Forfald (hvorom de betimelig have at underrette Dommeren) ere Suppleanterne. pligtige, efter Tilsigelse, at møde, mod en Betaling til hver af 3 Mk. for hvert Møde, forsaavidt Forretningen ikke medtager over 4 Timer, ellers 1 Rbd., og bliver Betalingen at afdrage i det faste Vidnes Løn. Ansættelse i saadan Bestilling, resp. som fast Rets vidne eller som Suppleant, kan for Estrup Birk søges af Beboere i Birket, og for de andre ovennævnte Jurisdictioner af qvalificerede Beboere i de Kjøbstæder, hvor Retterne holdes. De, der maatte attraaes saadan Ansættelse, opfordres herved til at indsende behørige Ansøgninger, hvilke afgives til den vedkommende Retsbetjent inden den 18de December for kommende, for af ham at indsendes hertil, hvorefter Udnævnelsen vil skee af Amtsraadet den 29de næstefter. Randers Amthuus, den 30te Novbr. 1847. W. Lorentz.
Aarhuus Stifts-Tidende, 1847-12-15
Det er et længe følt Savn for Kjøbstadens Jndvaanere, at de lovbestemte Torvedage her for Kjøbstaden, hver Løverdag, aldeles ikke holdes. Jeg finder mig derfor herved foranlediget til at indskærpe Bestemmelserne i Rescriptet af 8de Juni 1742, hvorefter Landmanden og Bonden, der søge Kjøbstaden de almindelige Torvedage, ere pligtige at falholde deres Varer til Torv. J Tilfælde af Overtrædelse heraf, saavelsom og naar Varerne enten Torvedage eller andre Dage falholdes og sælges paa Gaderne, i eller uden for Portene, seer man sig nødt til at drage Vedkommende til Ansvar og Afstraffelse efter Anordningerne. Ebeltoft Politikammer, den 29de Novbr. 1847. Stephensen.
Aarhuus Stifts-Tidende, 1847-12-15
Vedkommende Skatteydere anmodes om hertil Contoiret at indbetale de kongl. Skatter, Bankrenter og Brandpenge for Halvaaret fra 1ste April til 1ste Octbr. 1847, inden 22de dennes, hvorhos det bekjendtgjøres, at Exam juris C. A. Borch er bemyndiget til med fuldkommen Retsvirkning at qvittere for Skatterne. Aarhuus Borgermestercontoir, den 12te Dec. 1847. I. Chr. Høe, const.
Aarhuus Stifts-Tidende, 1847-12-15
Jfølge tagen Bestemmelse paa Skiftet efter afdøde Mechanicus og Uhrmager Laurs Nielsen Woerslund i Grarup, i Brande Sogn, bliver, Mandagen den 30te dennes og følgende Dage, om Formiddagen Kl. 10, afholdt offentlig Auction paa den Afdødes Bopæl, over Boets Løsøre, bestaaende af Borde, Stole, Speile, 2 Spilleuhre, 1 Taffeluhr, Fade, Tallerkener, Sølv=Spiseskeer og Theeskeer, Kjøkkentøi, en betydelig Deel Smede, Dreier- og Uhrmager=Haandværkstøi, saasom 2 Ambolter, 1 Spærhage, forskjellige Hamre og Tænger, 2 Dreierbænke og en stor Deel Dreiejern og andet Værktøi, endeel uforarbeidet Stang= og Skabeloniern, Messing og Kobber, en stor Deel gammelt Jern, nogle Maskinhjul og i Blyvaltse med Tilbehør, 1 Vandhjul med Vandkarm og Tilbehør, 1 Kornqværn, en Korndrev og 1 Stjerndrev med Langjern, 9 Fag Huus til Nedbrydelse med Fjelleloft, Vinduer og Dørre, Kakkelovne, Sengesteder, Sengeklæder, 2 Køer, endeel Gjæs og Ænder m. m. m., hvilket herved bekjendtgjøres. Lysthavende indbydes. Herredsfogderiet for Nørvang og Torrild Herreder i Veile, den 9de December 1837. W. W. Stocksleth.
Aarhuus Stifts-Tidende, 1847-12-15
Skov-Auction. Løverdagen den 18de December førstkommende lader Hr. Proprietair Soltoft til Tyrrestrup, i den ham tilhørende Hoved=Østerskov paa Ørritzlev Mark, ved Auction bortsælge omtrent 250 Rumere, meest Bøge tjenlige til Gavn- og Brændetræ. Auctionen begynder Kl. 10 Formiddag. Mødestedet er ved Jndkjørselen til Skoven fra den gamle Aarhuus Landevei ved Skovledet. Hvilket herved bekjendtgjøres. Woer og Nim Herreders Contoir i Horsens, den 2den December 1837. Bernth.
Aarhuus Stifts-Tidende, 1847-12-15
Skov-Auction. Mandagen den 20de December førstkommende afholdes Auction i Sophiendals Skove over Bøgetræer paa Roden, tildeels tjenlige til Gavnings- og Træskoetræ, samt over endeel gamle og nye Udhugstbunker. Auctionen begynder Kl. 10 Formiddag. Mødestedet en paa Sophiendal. Sophiendal, den 6te December 1847. Rosenkrantz.
Aarhuus Stifts-Tidende, 1847-12-15
Mandagen den 20de dennes, om Formiddagen Kl. 9. foretages Auction i Riis Skov, over endeel paa Roden, staaende Ege, Bøge og Silier, tildeels tjenlige til Gavningstræ, saavelsom over noget Udluftning og Gjerdsel. Liebhaverne anmodes om at give Møde ved Skovfogedhuset. Aarhuus, den 10de December 1847. J. Chr. Høe, const.